Dig Your Own Hole

Dig Your Own Hole je druhý štúdiový album britskej elektronickej dvojice The Chemical Brothers, ktorý vyšiel vo Veľkej Británii 7. apríla 1997. V albume sú hosťujúci vokalisti ako Noel Gallagher zo skupiny Oasis alebo Bert Orton. Obrázok albumu zobrazuje čiernobielu fotografiu fanúšičky, Sarah Atherton vytvorenú na jednom ich vystúpení. V roku 1998 v magazíne Q hlasovali čitatelia album Dig Your Own Hole za 49. najlepší album všetkých čias. V roku 2000 ho rovnaký magazín zaradil na 42. miesto a dostal sa aj do zoznamu 100 Greatest British Albums Ever. V roku 2004, bol balený aj s albumom Exit Planet Dust z roku 1995 v limitovanej edícii box set ako súčasť zbierky EMI „2 CD original“. 21. januára 2000 bol album uznaný v British Phonographic Industry na platinové ocenenie.

Single 
 Skladby „It Doesn't Matter“ a „Don't Stop The Rock“ boli vydané dňa 1. júna 1996 na vinyle „Electronic Battle Weapon 1“ a „Electronic Battle Weapon 2“ v uvedenom poradí, ako podpora DJom pre skúšky v kluboch.
 „Setting Sun“ bol vydaný dňa 30. septembra 1996, ako prvý oficiálny singel a dosiahol 1. miesto v UK rebríčkoch.
 „Where Do I Begin“ bol vydaný ako propagačný singel začiatkom roka 1997.
 „Block Rockin’ Beats“ vyšiel 24. marca 1997 a dosiahol 1. miesto v UK rebríčkoch.
 „Elektrobank“ bol vydaný dňa 8. septembra 1997 a dosiahol 17. miesto v UK rebríčkoch.
 „The Private Psychedelic Reel“ vyšiel dňa 1. decembra 1997 ako očíslované špeciálne vydanie.

Zoznam skladieb 
Všetky skladby zložili Tom Rowlands a Ed Simons pokiaľ to nie je uvedené inak.
 „Block Rockin’ Beats“ - 5:14
 „Dig Your Own Hole“ - 5:27
 „Elektrobank“ - 8:18
 „Piku“ - 4:54
 „Setting Sun“ featuring Noel Gallagher - 5:29
 „It Doesn't Matter“ - 6:14
 „Don't Stop the Rock“ - 4:50
 „Get Up On It Like This“ - 2:47
 „Lost In The K-Hole“ - 3:52
 „Where Do I Begin“ featuring Bert Orton - 6:56
 „The Private Psychedelic Reel“ - 9:22

Referencie 

Hudobné albumy z 1997
Albumy The Chemical Brothers